[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 19.5.2005

COM(2005) 219 τελικό

2003/0172 (COD)

ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ σύμφωνα με το άρθρο 251 παράγραφος 2 τρίτο εδάφιο στοιχείο γ) της συνθήκης ΕΚ, επί των τροπολογιών του Ευρωπαϊκού Κοινοβουλίου στην κοινή θέση του Συμβουλίου σχετικά με την πρόταση

ΟΔΗΓΙΑΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για τη θέσπιση πλαισίου όσον αφορά τον καθορισμό απαιτήσεων οικολογικού σχεδιασμού για τα προϊόντα που καταναλώνουν ενέργεια (και για την τροποποίηση της οδηγίας 92/42/ΕΟΚ του Συμβουλίου και των οδηγιών 96/57/ΕΚ και 2000/55/ΕΚ του Ευρωπαϊκού Κοινοβουλίου και του Συμβουλίου) COM (2003) 453 τελικό, C5-0453/2003, 2003/0172 (COD)

ΠΕΡΙ ΤΡΟΠΟΠΟΙΗΣΕΩΣ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΗΣσύμφωνα με το άρθρο 250, παράγραφος 2 της συνθήκης ΕΚ

2003/0172 (COD)

ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ σύμφωνα με το άρθρο 251 παράγραφος 2 τρίτο εδάφιο στοιχείο γ) της συνθήκης ΕΚ, επί των τροπολογιών του Ευρωπαϊκού Κοινοβουλίου στην κοινή θέση του Συμβουλίου σχετικά με την πρόταση

ΟΔΗΓΙΑΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για τη θέσπιση πλαισίου όσον αφορά τον καθορισμό απαιτήσεων οικολογικού σχεδιασμού για τα προϊόντα που καταναλώνουν ενέργεια (και για την τροποποίηση της οδηγίας 92/42/ΕΟΚ του Συμβουλίου και των οδηγιών 96/57/ΕΚ και 2000/55/ΕΚ του Ευρωπαϊκού Κοινοβουλίου και του Συμβουλίου) COM (2003) 453 τελικό, C5-0453/2003, 2003/0172 (COD)

1. Εισαγωγή

Το άρθρο 251 παράγραφος 2 τρίτο εδάφιο στοιχείο γ) της συνθήκης ΕΚ προβλέπει ότι η Επιτροπή διατυπώνει γνώμη για τις τροπολογίες που πρότεινε το Ευρωπαϊκό Κοινοβούλιο σε δεύτερη ανάγνωση. Η Επιτροπή παραθέτει στη συνέχεια τη γνώμη της για τις τροπολογίες που πρότεινε το Κοινοβούλιο.

2. Ιστορικό

α) Ημερομηνία διαβίβασης της πρότασης στο Ευρωπαϊκό Κοινοβούλιο και στο Συμβούλιο: 1 Αυγούστου 2003

β) Γνωμοδότηση της Ευρωπαϊκής Οικονομικής και Κοινωνικής Επιτροπής: 31 Μαρτίου 2004

γ) Ημερομηνία γνωμοδότησης του Ευρωπαϊκού Κοινοβουλίου σε πρώτη ανάγνωση: 20 Απριλίου 2004

δ) Ημερομηνία (προφορικής) διαβίβασης της τροποποιημένης πρότασης: 27 Απριλίου 2004

ε) Ημερομηνία πολιτικής συμφωνίας στο Συμβούλιο: 10 Ιουνίου 2004

στ) Ημερομηνία έγκρισης της κοινής θέσης: 29 Νοεμβρίου 2004 (ομοφωνία)

ζ) Ημερομηνία γνωμοδότησης σε δεύτερη ανάγνωση: 13 Απριλίου 2005

3. Αντικείμενο της πρότασης

Στόχος της πρότασης είναι να εξασφαλιστεί η ελεύθερη κυκλοφορία των προϊόντων που καταναλώνουν ενέργεια στην εσωτερική αγορά και να υποστηριχθεί τόσο η πολιτική προστασίας του περιβάλλοντος όσο και η ασφάλεια του ενεργειακού εφοδιασμού.

Στο πλαίσιο της εκτίμησης ότι άνω του 80% όλων των περιβαλλοντικών επιπτώσεων που σχετίζονται µε τα προϊόντα (όπως η κλιματική αλλαγή που συνδέεται µε την κατανάλωση ενέργειας) καθορίζονται κατά τη διάρκεια της φάσης σχεδιασμού του προϊόντος, η Επιτροπή πρότεινε την καθιέρωση ενός νομοθετικού πλαισίου για τη θέσπιση μέτρων εφαρμογής σχετικά µε τις απαιτήσεις οικολογικού σχεδιασμού προϊόντων που καταναλώνουν ενέργεια (ΠΚΑ) (µη συμπεριλαμβανομένων των μέσων μεταφοράς). Κάθε μέτρο εφαρμογής θα θεσπίζεται από την Επιτροπή, η οποία θα επικουρείται από μια κανονιστική επιτροπή, και θα εξετάζει τα προϊόντα σύμφωνα µε τα κριτήρια που θεσπίζονται στην οδηγία αυτή.

4. Γνώμη της Επιτροπής για τις τροπολογίες του Ευρωπαϊκού Κοινοβουλίου

4.1. Τροπολογίες που έγιναν δεκτές από την Επιτροπή

Η Επιτροπή είναι σε θέση να δεχθεί εξ ολοκλήρου και τις 24 τροπολογίες που εγκρίθηκαν από το Ευρωπαϊκό Κοινοβούλιο, οι οποίες είναι το αποτέλεσμα συνολικής συμβιβαστικής συμφωνίας, στην οποία κατέληξαν το Ευρωπαϊκό Κοινοβούλιο και το Συμβούλιο κατά τη δεύτερη ανάγνωση. Οι τροπολογίες συμβαδίζουν με τους στόχους της πρότασης της Επιτροπής και διατηρούν την ισορροπία συμφερόντων που επετεύχθη στην κοινή θέση. Η επίτευξη της συνολικής συμβιβαστικής συμφωνίας διευκολύνθηκε από τη δήλωση της Επιτροπής κατά την ολομέλεια: η Επιτροπή δήλωσε ότι είναι διατεθειμένη να εξετάσει το ζήτημα της εφαρμογής των άρθρων 36 και 37 του Συντάγματος σε σχέση με την παρούσα οδηγία-πλαίσιο, εφόσον επικυρωθεί η Συνταγματική Συνθήκη.

Οι τροπολογίες στην κοινή θέση αφορούν κυρίως τα εξής:

- Ορισμούς (ιδίως, των εισαγωγέων και των ευθυνών τους)

- Ενίσχυση της εποπτείας της αγοράς

- Διατάξεις για τις ΜΜΕ και την ενημέρωση των καταναλωτών

- Νέα διατύπωση στο άρθρο 12, που περιλαμβάνει την απαίτηση να λαμβάνονται μέτρα, όταν ένα προϊόν που καταναλώνει ενέργεια πληροί τα κριτήρια επιλογής

- Μεγαλύτερη έμφαση στην ενεργειακή απόδοση, στο άρθρο 12, όταν μελετάται ο κύκλος ζωής και τα προϊόντα με τις καλύτερες επιδόσεις, που πρέπει να λαμβάνονται υπόψη, όταν καθορίζονται οι απαιτήσεις

- Εισαγωγή ενός καταλόγου προϊόντων, που είναι τα πρώτα που θα πρέπει να εξετασθούν

- Εισαγωγή ενδεικτικών κριτηρίων για την αξιολόγηση του παραδεκτού των ενεργειών αυτορρύθµισης ως εναλλακτικής λύσης σε μέτρο εφαρμογής

- Τροποποιήσεις στο παράρτημα Ι, και ιδίως στο μέρος 3, με τις οποίες αποσαφηνίζεται το πεδίο εφαρμογής της αξιολόγησης που πρέπει να διενεργείται από τον κατασκευαστή.

5. Συμπέρασμα

Κατά συνέπεια, η Επιτροπή τροποποιεί την πρότασή της σύμφωνα με το άρθρο 250 παράγραφος 2 της συνθήκης ΕΚ.